Document ID: 32013R0954

PROVEDBENA UREDBA KOMISIJE (EU) br. 954/2013
оd 4. listopada 2013.
o ispravku inačica na češkom i poljskom jeziku Uredbe (EZ) br. 828/2009 o utvrđivanju detaljnih pravila primjene uvoza i rafiniranjá proizvoda obuhvaćenih tarifnim brojem 1701 iz sektora šećera u okviru povlaštenih ugovora za tržišne godine od 2009./2010. do 2014./2015.
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1), a posebno njezin članak 156. u vezi s člankom 4.,
uzimajući u obzir Uredbu Vijeća (EZ) br. 1528/2007 od 20. prosinca 2007. o primjeni postupaka za proizvode podrijetlom iz određenih država koje pripadaju skupini afričkih, karipskih i pacifičkih država (AKP), predviđenih u sporazumima o uspostavi ili koji vode uspostavi sporazumâ o gospodarskom partnerstvu (2), a posebno njegov članak 9. stavak. 5.,
uzimajući u obzir Uredbu (EU) br. 978/2012 Europskog parlamenta i Vijeća od 25. listopada 2012. o primjeni sustava općih tarifnih povlastica i stavljanju izvan snage Uredbe Vijeća (EZ) br. 732/2008 (3), a posebno njezin članak 18. stavak 3.,
budući da:
(1)
Postoji pogreška u inačicama na češkom i poljskom jeziku Uredbe Komisije (EZ) br. 828/2009 (4), točnije u njezinu članku 11. stavku 1.
(2)
Postoji još jedna pogreška u toj Uredbi u inačici na poljskom jeziku, točnije u njezinu dijelu II. Priloga I.
(3)
Te je pogreške potrebno ispraviti s učinkom od stupanja na snagu Uredbe (EZ) br. 828/2009. Obveza određena člankom 11. stavkom 1. te Uredbe u inačicama na češkom i poljskom jeziku svakom nositelju uvozne dozvole za šećer treba biti povučena retroaktivno jer ju je potrebno ograničiti samo na izvornog nositelja.
(4)
Uredbu (EZ) br. 828/2009 treba stoga na odgovarajući način ispraviti.
(5)
Mjere predviđene ovom Uredbom u skladu su s mišljenjem Upravnog odbora za zajedničku organizaciju poljoprivrednih tržišta,
DONIJELA JE OVU UREDBU:
Članak 1.
Odnosi se samo na inačice na češkom i poljskom jeziku.
Članak 2.
Ova Uredba stupa na snagu trećeg dana od dana objave u Službenom listu Europske unije.
Primjenjuje se s učinkom od 14. rujna 2009.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 4. listopada 2013.

Labels: 3
17
19
18